Cont zij allen lieden dat een sceydinghe en deylinghe
gemaict en gesciet zijnde tusschen janne vander rest
geheeten mantelman den jonghen zone jans vand rest
geheeten mantelman pons jans wijlen vander rest geheeten
mantelman ierst uuten broode des voirs jans vander rest
zijns vaders behoirlijck gedaen zijnde met consente wille
en ten bijzijne desselfs jans zijns vaders bekynnen hem
de voirs jan vander rest de jonghe en aftirmende sessen
twintich jaen out zijnde en dair boven t eenre weten
vanden berghe consmake en katlijnen temens zijnder
huysvrouwen docht katlijnen vander rest geheeten matelman
zust des voirs jans vand rest geheeten mantelman kynden
jans wijlen vander rest weduwe gielijs wijlen temens
des jonghen inden name van hen selven en van weghen
adriaens lemens zone der voirs katlijnen vander rest
en wijlen gielijs temens gehuysschen nu t tijt onder zijn
mondighe jaen zijnde den welcken adriane lemens
de voirg katlijne vand rest de moeder zoe waneer hij
tot zijnen mondighen daghen comen sal zijn in desen gelooft
te vervanghen t ande zijden als vand goeden hier
nae volgen die den voirg janne vander rest den jonghen
adriane en katlijnen lemens toecomen en verstorven
zijn bijder aflivicheit des voirs jans wijlen vander rest
geheeten mantelman en lijsbetten wijlen vander moelen
zijnder ierster huysvrouwen ondervader en ondermoeder
des voirs jans vander rest des jonghen adriaens ende
katlijnen temens Te deylene
Soe zijn bleven en gevallen den voirs janne vander rest
den jonghen de goede h naevolgen Inden iersten een
i vandrest brouwcame geheeten den mantel metten huysen ganghe
stallen cuypen ketelen vrouwe vaten aldair zijnde een
vor siijst
stucxken hoofs dwelck ov langhen tijt afgespleten en
afgenomen is geweest bijden voirs janne wijlen vand
sist
rest en wijlen lijsbetten vander moelen zijnder ierster
huysvr afgespleten en afgenomen is geweest van
eenen huyse en hove dwelck de selve jan wijlen
vander resch en wijlen lijsbeth zijn huysvr der voirg
katlijnen vander rest huer beider docht in en met huen